《世居亭》
宋代·谢安之

后皇来何从，顿此八纮网。
神皋尘冥冥，冠盖争勇往。
研桑到白首，塞屋犹怏怏。
云何石南牧，上印归州党。
虚装绝佳海，借石压轻桨。
清风肃炎涨，心事映莽沆。
一朝入吴门，几载耀庭幌。
取廉报常丰，溢作百世享。
英英玉华姿，宛有郁林象。
开轩函位置，得地甫寻丈。
何以诏云仍，世居如此榜。

作者简介：谢安之，字体仁，号西坡（影印《诗渊》册四页三○一七）。